Okresná prokuratúra Revúca 
SNP 1370/1A, 050 01 Revúca 	

Sp. zn. : 1 Pv 308/14/6608	Revúca, 31.3.2015
EEČ : 2-48-17-2015

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Revúca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
	Obvinený vyhlásil, že spáchal skutok, za ktorý je stíhaný a toto vyhlásenie urobil slobodne, vážne, zrozumiteľne a určito a chce s poškodenou stranou uzavrieť zmier. 

	Poškodená strana vyhlasuje, že zaplatením spôsobenej škody vo výške 1510,12 € sú jej požiadavky voči obvinenému v tejto veci uspokojené a súhlasí s uzatvorením zmieru. 

	Obvinený dňa 16.02.2015 zložil na účet Krajskej prokuratúry v Banskej Bystrici, Partizánska cesta 1, 974 01 Banská Bystrica, číslo účtu XXXXX VS: XXXXX KS: XXXXX vedený v Štátnej pokladnici XXXXX, peňažnú sumu vo výške 50,- €, z ktorej 50% poukázal štátu na peňažnú pomoc obetiam trestnej činnosti a 50% určil na všeobecne prospešné účely adresátovi Katolícka materská škola Svätej rodiny, XXXXX XXXXX XXXXX XXXXX XXXXX, IČO: XXXXX číslo účtu XXXXX vedený vo XXXXX a.s., pobočka XXXXX,

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-243/VYS-RA-2014.
pre skutok, ktorého sa mal dopustiť tým, že dňa 27. septembra 2013 v Tornali, okres XXXXX, ako dlžník vystupujúci pod obchodným menom XXXXX - XXXXX IČO: XXXXX s miestom podnikania XXXXX 8, XXXXX, uzatvoril so spoločnosťou XXXXX, ul. XXXXX, IČO: XXXXX XXXXX XXXXX zmluvu o úvere č. 611101269, na základe ktorej mu bol poskytnutý úver vo výške 400,- €,  ktorý sa zaviazal splácať v desiatich mesačných splátkach po 74,- €, počnúc dňom 17. 10. 2013, úver - finančnú hotovosť osobne prevzal  po podpise zmluvy dňa 27.09.2013, splátky podľa splátkového kalendára neuhrádzal, pričom k tomu, aby úver získal, do žiadosti o úver do jej časti „mesačné príjmy“ uviedol nepravdivý údaj o výške svojho čistého mesačného príjmu vo výške 500,- €, pričom výška jeho skutočného čistého mesačného príjmu bola 389,38 € a uvedeného konania sa dopustil aj napriek tomu, že mal vedomosť o tom, že jeho skutočný čistý mesačný príjem, ktorý mal zo živnosti, mu nebude postačovať na uhrádzanie splátok úveru, podpisom uvedenej zmluvy zároveň potvrdil aj prevzatie všeobecných podmienok poskytnutia úveru, kde v bode 01. dlžník vyhlasuje, že mu ku dňu podpisu zmluvy nie sú známe žiadne okolnosti, ktoré by mohli mať vplyv na riadne plnenie jeho záväzku vyplývajúceho z tejto zmluvy, tieto skutočnosti boli dôležité pre posúdenie bonity žiadateľa o úver a  takýmto konaním spôsobil spoločnosti XXXXX, ul. XXXXX, IČO: XXXXX XXXXX XXXXX škodu vo výške nie menej ako 400,- €, nakoľko som schválil zmier medzi obvineným a poškodeným.

Odôvodnenie: 
	Uznesením vyšetrovateľa Okresného riaditeľstva PZ v XXXXX sp.zn. ORP-243/VYS-RA-2014 zo dňa 13.11.2014 bolo začaté trestné stíhanie a súčasne vznesené obvinenie XXXXX za prečin úverového podvodu podľa § 222 ods. 1 Trestného zákona, ktorého sa mal dopustiť na tom skutkovom základe, ako je to uvedené vo výrokovej časti tohto uznesenia. 

	Vo veci bola probačným a mediačným úradníkom Okresného súdu XXXXX vykonaná mediácia pod sp.zn. 7M 1/15, ktorej výsledkom bol zmier uzatvorený medzi obvineným a poškodenou stranou zastúpenou prokuristom spoločnosti XXXXX s.r.o., XXXXX XXXXX dňa 11.03.2015. Obsahom zmieru je vyhlásenie obvineného, že spáchal skutok, za ktorý je stíhaný a poškodenej strany, že zaplatením spôsobenej škody vo výške 1510,12 € sú požiadavky poškodenej strany voči obvinenému v danej veci uspokojené. Obvinený dňa 16.02.2015 zložil na účet Krajskej prokuratúry v Banskej Bystrici sumu vo výške 50,- €, z ktorej 50% poukázal štátu na peňažnú pomoc obetiam trestnej činnosti a 50% určil na všeobecne prospešné účely adresátovi Katolícka materská škola Svätej rodiny v XXXXX                     

	Obvinený a poškodená strana súhlasili s vykonaním zmierovacieho konania a so schválením zmieru. 

	Z obsahu vyšetrovacieho spisu je zrejmé, že obvinený bol doposiaľ dvakrát súdne trestaný v rokoch 1999 a 2005, pričom v oboch prípadoch sa neho hľadí, akoby nebol odsúdený. Obvinený bol doposiaľ dvakrát postihnutý blokovou pokutou za priestupky spočívajúce v porušení pravidiel cestnej premávky podľa § 16 ods. 4, ods. 5 zákona č. 8/2009 Z.z. Správa na obvineného z miesta trvalého bydliska je len evidenčného charakteru. 

	Obvinený bol v predmetnej trestnej veci stíhaný za prečin úverového podvodu podľa § 222 ods. 1 Trestného zákona, za ktorý Trestný zákon ustanovuje trest odňatia slobody, ktorého horná hranica neprevyšuje päť rokov. 

	V zmysle ustanovenia § 220 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 

- vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito

- nahradil škodu pokiaľ bola činom spôsobená a

- zloží na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu  

a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. Schváliť zmier nemožno, ak trestným činom bola spôsobená smrť osoby, ak je vedené trestné stíhanie za korupciu, alebo ak je vedené trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti. 

	Keďže obvinený vyhlásil, že spáchal skutok, ktorý mu bol kladený za vinu, pričom o slobodnosti, vážnosti a určitosti jeho vyhlásenia nemám pochybnosti, nakoľko ho urobil pred probačným a mediačným úradníkom Okresného súdu XXXXX, v priebehu trestného konania dňa 24.11.2014 nahradil poškodenej strane spôsobenú škodu vo výške 1510,12 €, zložil na účet prokuratúry peňažnú sumu vo výške 50,- €, pričom táto suma zodpovedá závažnosti spáchaného skutku, ktorým došlo len k nepatrnému narušenie verejného záujmu, považujem rozhodnutie o schválení zmieru medzi obvineným a poškodenou stranou za dostačujúce z hľadiska naplnenia účelu Trestného zákona a Trestného poriadku. O spáchaní skutku obvineným v rozsahu v akom bol zistený, nasvedčujú aj ďalšie vykonané dôkazy v tejto trestnej veci, o ktorých hodnovernosti neboli pochybnosti. 

	Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 
	
	Vzhľadom na vyššie uvedené skutočnosti som potom rozhodol tak, ako je to uvedené vo výrokových častiach tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ján Balang
prokurátor